CELEX: 62020TN0582
Language: bg
Date: 2020-09-17 00:00:00
Title: Дело T-582/20: Жалба, подадена на 17 септември 2020 г. — Ighoga Region 10 и др./Комисия

30.11.2020   
            
            
               BG
            
            
               Официален вестник на Европейския съюз
            
            
               C 414/39
            
         
      Жалба, подадена на 17 септември 2020 г. — Ighoga Region 10 и др./Комисия
      (Дело T-582/20)
      (2020/C 414/60)
      Език на производството: немски
      
         Страни
      
      
         Жалбоподатели: Interessengemeinschaft der Hoteliers und Gastronomen Region 10 e.V. (Ighoga Region 10) (Инголщад, Германия), MJ и MK (представител: Rechtsanwalt A. Bartosch)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени решението на ответника от 28 април 2020 г. относно държавна помощ SA.48582 (2017/FC) — Германия — предполагаема държавна помощ за група Maritim и KHI Immobilien GmbH (Инголщад), и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В жалбата е посочено едно-единствено основание, в рамките на което жалбоподателите изтъкват нарушение на техните процесуални права в качеството на встъпили страни съгласно член 1, буква з) от Регламент № 2015/1589 (1), тъй като ответникът е отказал да започне официална процедура по разследване съгласно член 108, параграф 2 ДФЕС.
      Посоченото единствено основание се състои от следните четири части:
      
                  1.
               
               
                  Първо, жалбоподателите твърдят, че не са преодолени сериозните трудности по отношение на преките предимства за група Maritim във връзка със стопанисването на конгресния център в Инголщад (наричан по-нататък „CC-IN“) и хотелите в Инголщад, тъй като
                  
                              —
                           
                           
                              въпреки наличието на конкретни доказателства, които поставят под въпрос правомерността на държавната поръчка за стопанисване на конгресния център в Инголщад, ответникът не е извършил независима проверка на тази държавна поръчка,
                           
                        
                              —
                           
                           
                              ответникът е използвал незаконосъобразен критерий в рамките на проверката дали условията на договора за наем са съвместими с пазара;
                           
                        
                              —
                           
                           
                              освен това е въвел неподходящ критерий за проверката дали условията на договора за наем са съвместими с пазара,
                           
                        
                              —
                           
                           
                              на последно място той е отказал да приложи подходящ критерий за преценката на съвместимостта с пазара.
                           
                        
            
                  2.
               
               
                  На второ място, жалбоподателите изтъкват, че не са преодолени сериозните трудности във връзка с косвените предимства за група Maritim, тъй като ответникът напълно е пренебрегнал твърденията в жалбата и поради това е допуснал многобройни фактически грешки в преценката.
               
            
                  3.
               
               
                  На трето място жалбоподателите твърдят, че не са преодолени сериозните трудности, тъй като изобщо не е разгледано твърдяното в жалбата свръхкомпенсиране на финансирането на CC-IN.
               
            
                  4.
               
               
                  На четвърто място жалбоподателите изтъкват, че не са преодолени сериозните трудности вследствие на неправилната преценка на критерия за целите на правото в областта на държавните помощи дали е засегната търговията между държавите членки, тъй като:
                  
                              —
                           
                           
                              ответникът е направил преценка на този критерий във връзка с неправилна икономическа дейност,
                           
                        
                              —
                           
                           
                              при това той се е основал на неправилна констатация от правна страна,
                           
                        
                              —
                           
                           
                              напълно е пренебрегнал посочените в жалбата доказателства в подкрепа на твърденията на жалбоподателите, че критерият за засягане на търговията между държавите членки е бил изпълнен,
                           
                        
                              —
                           
                           
                              на последно място, е приложил неподходящи и фактически неправилни критерии.
                           
                        
            
         (1)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).